روسیه الحاق ایتگن قیریم ده اوزگریش کریتیش گه دوام ایتماقده. قیریم ده, پاسپورت و پولی واحد نینگ اوزگرتریلیشی آرتیدن ایندی سیم کارت لرنینگ اوزگرتریلیشی نوبتی کیلیب قالدی. شوندای قلیب قیریم ده روسیه نینگ سیم کارت لری ساتیلیب باشلندی. سیم کارت لرنینگ اوزگریشی بیلن بیرگه تلفن کود لری هم اوزگرماقده. سیم کارت لر ده گی نمبر لر, قیریم گه اینگ یقین بولگن کراسنودار منطقه سی نینگ کودی بولگن ۰۰۷۹۷۸ بیلن المشتریلماقده. اوشبو سیم کارت لر نی فقط گینه روسیه پاسپورتی گه ایگه کیشی لرنینگ ساتیب آلیش لری ممکن. سیم کارتی نینگ نرخی ایسه قریب اوچ دالر دن عبارت. آق مسجد ده روس سیم کارت لری نینگ فقط گینه بیر نیچه جای ده ساتیلیتگن لیگی سببلی سیم کارت ساتیلیتگن جای لر ده کوپلب کیشی نینگ کارت آلیش اوچون کوتیب تورگن لیک لری کورینماقده. براق, قیریم لیق لرنینگ مهم بیر قسمی حاضرگی کونده هم اوکرائین سیم کارت لری دن استفاده ایتماقده. اوکرائین تلفن شرکت لری نینگ قیریم ده گی فعالیت لری نینگ توخته تیله دیگن لیگی یاکه توخته تیلمیدیگن لیگی ایسه حاضرچه انیق ایمس.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
